મળતી માહિતી મુજબ, હરીદ્વારથી આવતી યોગા એક્સપ્રેસના એસ ૯ કોચમાંથી ૩થી ૪ મહિનાની બાળકી મળી આવી હતી. આ ઘટનાની જાણ થતા રેલવે પોલીસનો કાફલો ઘટના સ્થળે પહોંચી ગયો હતો. બાળકીને સારવાર માટે ૧૦૮ એમ્બુલન્સ મારફતે સિવિલ હોસ્પિટલ ખસેડવામાં આવી છે.જ્યાં તેને બેબી વોર્ડમાં રાખવામાં આવી છે અને તેનુ સ્વાસ્થ્ય સારુ હોવાની વિગત સામે આવી છે. ત્યારે હવે રેલવે પોલીસે બાળકીને તરછોડી જનાર માતા-પિતા વિરુદ્ધ ગુનો નોંધી તપાસ હાથ ધરી છે.